# Uradni list C 55A/2014

| | ISSN 1977-1045
  doi:10.3000/19771045.CA2014.055.slv |
| --- | --- |
| Uradni list
  Evropske unije | C 55A |
| | |
| Slovenska izdaja | Informacije in objave | Zvezek 5726. februar 2014 |

ISSN 1977-1045

doi:10.3000/19771045.CA2014.055.slv

Uradni list

Evropske unije

C 55A

Slovenska izdaja

Informacije in objave

Zvezek 5726. februar 2014

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropski parlament |
| 2014/C 055A/01 | Razpis za prijavo interesa – Pogodbeni upravni uslužbenci-raziskovalci (funkcionalna skupina IV) na področju parlamentarnih raziskav | 1 |

Obvestilo št.

Vsebina

Stran

V   Objave

UPRAVNI POSTOPKI

Evropski parlament

2014/C 055A/01

Razpis za prijavo interesa – Pogodbeni upravni uslužbenci-raziskovalci (funkcionalna skupina IV) na področju parlamentarnih raziskav

1

PREGLED NATEČAJEV UL C A

Spodaj je naveden seznam UL C A, objavljenih v tekočem letu.

Če ni drugače navedeno, so bili UL objavljeni v vseh jezikovnih različicah.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

| SL | |
| --- | --- |

SL

---

V Objave

UPRAVNI POSTOPKI

Evropski parlament

| 26.2.2014 | SL | Uradni list Evropske unije | CA 55/1 |
| --- | --- | --- | --- |

26.2.2014

SL

Uradni list Evropske unije

CA 55/1

---

RAZPIS ZA PRIJAVO INTERESA

Pogodbeni upravni uslužbenci-raziskovalci (funkcionalna skupina IV) na področju parlamentarnih raziskav

(2014/C 55 A/01)

I.   UVOD

Evropski parlament objavlja razpis za prijavo interesa za oblikovanje zbirke podatkov o možnih kandidatih za pogodbene upravne uslužbence-raziskovalce (funkcionalna skupina IV) na področju parlamentarnih raziskav. Izbirni postopek bo organiziran s tehnično pomočjo Evropskega urada za izbor osebja (EPSO).

Pogodbeni uslužbenci, ki jim bo ponujena služba, bodo zaposleni v skladu s pogoji iz naslova VIII tega razpisa za prijavo interesa.

Delovni pogoji teh uslužbencev so opredeljeni v pogojih za zaposlitev drugih uslužbencev Evropske unije (1).

Zbirko podatkov bo uporabljal Evropski parlament. Delovna mesta bodo v Bruslju, vendar bodo mogoče zaradi potreb institucije nujna potovanja v druge kraje dela Evropskega parlamenta.

Zbiranje pogodbenih uslužbencev običajno privabi veliko število visoko kvalificiranih kandidatov, ki uspešno opravijo preizkus. Kandidati se morajo zato zavedati, da lahko zbirka podatkov presega potrebe institucije.

V letu 2014 je približno 50 razpoložljivih mest. Pogodba bo najprej sklenjena za eno (1) leto z možnostjo podaljšanja za skupno dobo največ šest (6) let.

Osnovna mesečna plača ob nastopu dela je navedena v spodnji tabeli (stopnja 1, razredi od 13 do 18) in bo določena glede na izobrazbo in specifične poklicne izkušnje kandidata. Osnovni plači se lahko dodajo dodatki in nadomestila v skladu s pogoji za zaposlitev drugih uslužbencev Evropske unije.

Od plače se obračunajo davek Unije in drugi odtegljaji v skladu s pogoji za zaposlitev drugih uslužbencev Evropske unije, ne pa nacionalni davki.

| Funkcionalna skupina | Osnovna plača (v EUR) |
| --- | --- |
| Najnižja | Najvišja |
| IV | 3 145,45 | 5 832,42 |

Funkcionalna skupina

Osnovna plača (v EUR)

Najnižja

Najvišja

IV

3 145,45

5 832,42

Evropski parlament izvaja politiko enakih možnosti in sprejema prijave brez diskriminacije na podlagi spola, rase, barve kože, narodnostnega ali socialnega porekla, genetskih značilnosti, jezika, vere ali prepričanja, političnega ali drugega prepričanja, pripadnosti nacionalni manjšini, premoženja, rojstva, invalidnosti, starosti, spolne usmerjenosti, zakonskega stanu ali družinskih razmer.

V tem razpisu se vsako navajanje osebe moškega spola razume tudi kot navajanje osebe ženskega spola in obratno.

II.   VRSTA DELA

Pogodbeni uslužbenci iz funkcionalne skupine IV bodo v okviru programov in prednostnih nalog, ki jih bodo določili parlamentarni organi in njihovo vodstvo, opravljali naslednje naloge:

| — | odgovarjali na vprašanja poslancev, v osebnem imenu ali v imenu skupine, ali parlamentarnega organa v zvezi z informacijami, analizo in raziskavami politik Evropske unije v obliki sporočil, analiz in raziskav, |
| --- | --- |

—

odgovarjali na vprašanja poslancev, v osebnem imenu ali v imenu skupine, ali parlamentarnega organa v zvezi z informacijami, analizo in raziskavami politik Evropske unije v obliki sporočil, analiz in raziskav,

| — | dopolnjevali vsebino s teh področij na različnih javnih in notranjih spletnih mestih Parlamenta, |
| --- | --- |

—

dopolnjevali vsebino s teh področij na različnih javnih in notranjih spletnih mestih Parlamenta,

| — | zagotavljali povezavo med podobnimi službami v institucijah Evropske unije ter z raziskovalnimi inštituti in zunanjimi strokovnimi skupinami. |
| --- | --- |

—

zagotavljali povezavo med podobnimi službami v institucijah Evropske unije ter z raziskovalnimi inštituti in zunanjimi strokovnimi skupinami.

III.   OKVIRNI ČASOVNI RAZPORED POSTOPKA

Postopek bo prek izbirne komisije, sestavljene iz predstavnikov Evropskega parlamenta, vodil Evropski parlament s sodelovanjem EPSO.

Okvirni časovni razpored:

| — | izbira na podlagi kvalifikacij: april–maj 2014, |
| --- | --- |

—

izbira na podlagi kvalifikacij: april–maj 2014,

| — | obvestilo o rezultatih: junij–julij 2014. |
| --- | --- |

—

obvestilo o rezultatih: junij–julij 2014.

IV.   POGOJI ZA SPREJEM

Na dan, ko se zaključijo prijave, morajo kandidati izpolnjevati naslednje pogoje:

A.   Splošni pogoji

| — | biti državljan ene od držav članic Evropske unije, |
| --- | --- |

—

biti državljan ene od držav članic Evropske unije,

| — | uživati vse državljanske pravice, |
| --- | --- |

—

uživati vse državljanske pravice,

| — | imeti izpolnjene vse obveznosti, ki jih na vojaškem področju zahteva zakonodaja države izvora, |
| --- | --- |

—

imeti izpolnjene vse obveznosti, ki jih na vojaškem področju zahteva zakonodaja države izvora,

| — | izpolnjevati moralna merila za opravljanje predvidenega dela. |
| --- | --- |

—

izpolnjevati moralna merila za opravljanje predvidenega dela.

B.   Posebni pogoji

1.   Kvalifikacije/izkušnje

Uradno priznana diploma, ki potrjuje zaključen univerzitetni študij najmanj treh let na naslednjih področjih: politične vede, ekonomija, evropske študije, javna uprava, pravo, družbene vede, mednarodni odnosi, naravoslovje, statistika, zgodovina

in

najmanj tri (3) leta delovnih izkušenj na področju, povezanem z naravo dela.

Diplome, pridobljene zunaj Evropske unije do datuma zaključka prijav, mora nostrificirati pristojni nacionalni organ ene od držav članic.

2.   Znanje jezikov

Kandidati morajo odlično znati enega od uradnih jezikov Evropske unije (jezik 1 – glavni jezik) (2) ter zelo dobro znati angleščino, francoščino ali nemščino (jezik 2, drugačen od jezika 1).

V skladu s sodbo Sodišča Evropske unije (veliki senat) v zadevi C-566/10 P, Italijanska republika proti Komisiji, mora Parlament navesti razloge za omejitev izbire drugega jezika na omejeno število uradnih jezikov Unije.

Kandidate torej obveščamo, da so bile možnosti izbire drugega jezika v tem izbirnem postopku določene v skladu z interesom službe, na podlagi katerega morajo biti na novo zaposleni uslužbenci sposobni nemudoma začeti delo ter se pri vsakdanjem delu učinkovito sporazumevati. V nasprotnem primeru bi bilo resno ogroženo učinkovito delo institucije.

V skladu z dolgoletno prakso institucij Unije, kar zadeva jezike, ki se uporabljajo v notranji komunikaciji, pa tudi ob upoštevanju potreb služb glede zunanje komunikacije ter obdelave spisov so najbolj razširjeni jeziki še naprej angleščina, francoščina in nemščina. Poleg tega angleščino, francoščino in nemščino kot drugi jezik izbere daleč največ kandidatov na natečajih in v drugih izbirnih postopkih, kadar imajo prosto izbiro glede drugega jezika. To potrjuje trenutne izobraževalne in strokovne standarde, po katerih se šteje, da je treba za delovno mesto v institucijah Unije obvladati vsaj enega od teh jezikov. Zato skušamo uravnotežiti interes službe ter potrebe in sposobnosti kandidatov ter pri tem upoštevati še posebno področje tega izbirnega postopka. V tem smislu je legitimno, da se organizirajo preizkusi v teh treh jezikih. S tem skušamo zagotoviti, da ne glede na izbiro prvega uradnega jezika kandidati vsaj enega od teh treh uradnih jezikov obvladajo v tolikšni meri, da lahko opravljajo svoje delo.

Poleg tega morajo vsi kandidati zaradi enake obravnave, vključno s tistimi, ki enega od teh treh jezikov prijavijo kot prvi uradni jezik, opraviti preizkuse v svojem drugem jeziku, ki ga izberejo med temi tremi. Ocena posebnih kompetenc tako Evropskemu parlamentu omogoča, da v okolju, ki je zelo podobno dejanskemu delu, ovrednotijo, ali so kandidati sposobni nemudoma začeti opravljati svoje delo.

V.   POSTOPEK PRIJAVE IN ROK ZA ODDAJO KANDIDATUR

Kandidati se morajo v elektronski obliki prijaviti na spletnem mestu EPSO na naslovu:

http://europa.eu/epso/apply/jobs/index_en.htm

in se držati tam navedenih navodil, zlasti v zvezi s postopkom prijave prek spleta. Obrazec za prijavo mora biti izpolnjen v angleščini, francoščini ali nemščini.

Kandidati morajo poskrbeti, da bo elektronska prijava zaključena v zahtevanem roku. Kandidatom priporočamo, naj s prijavo ne čakajo na zadnji dan, ker se zaradi izjemne zasedenosti povezav ali prekinitve spletne povezave lahko pripeti, da bo treba elektronsko prijavo ponoviti, kar pa po poteku roka ne bo več mogoče.

Ko bo prijava potrjena, je ne bo več mogoče spremeniti, saj bo Evropski parlament v sodelovanju z EPSO zaradi organizacije izbirnega postopka podatke nemudoma obdelal.

ROK ZA ODDAJO KANDIDATUR (vključno s potrditvijo):

31. marec 2014 ob 12.00 (bruseljski čas).

VI.   FAZE IZBIRNEGA POSTOPKA

Izbirni postopek obsega izbiro na podlagi kvalifikacij s pomočjo natančne analize odgovorov na vprašanja z vprašalnika na obrazcu za prijavo.

Merila za izbiro so naslednja:

| 1. | spričevalo o dokončanem pouniverzitetnem študiju na enem ali več naslednjih področij: politične vede, ekonomija, evropske študije, javna uprava, pravo, družbene vede, mednarodni odnosi, naravoslovje, statistika, zgodovina; |
| --- | --- |

1.

spričevalo o dokončanem pouniverzitetnem študiju na enem ali več naslednjih področij: politične vede, ekonomija, evropske študije, javna uprava, pravo, družbene vede, mednarodni odnosi, naravoslovje, statistika, zgodovina;

| 2. | več kot tri leta delovnih izkušenj na področju, povezanem z naravo dela; |
| --- | --- |

2.

več kot tri leta delovnih izkušenj na področju, povezanem z naravo dela;

| 3. | končan doktorat na enem ali več področij, naštetih pod točko IV.B.1.; |
| --- | --- |

3.

končan doktorat na enem ali več področij, naštetih pod točko IV.B.1.;

| 4. | delovne izkušnje kot raziskovalec v nacionalni ali evropski raziskovalno-svetovalni skupini; |
| --- | --- |

4.

delovne izkušnje kot raziskovalec v nacionalni ali evropski raziskovalno-svetovalni skupini;

| 5. | delovne izkušnje kot raziskovalec v instituciji ali organu Evropske unije ali javni službi države članice Evropske unije; |
| --- | --- |

5.

delovne izkušnje kot raziskovalec v instituciji ali organu Evropske unije ali javni službi države članice Evropske unije;

| 6. | objava strokovno ocenjenih člankov v nacionalnih/mednarodnih revijah na temo, povezano z enim ali več področji, naštetih pod točko IV.B.1.; |
| --- | --- |

6.

objava strokovno ocenjenih člankov v nacionalnih/mednarodnih revijah na temo, povezano z enim ali več področji, naštetih pod točko IV.B.1.;

| 7. | objava knjige na temo, povezano z enim ali več področji, naštetimi pod točko IV.B.1.; |
| --- | --- |

7.

objava knjige na temo, povezano z enim ali več področji, naštetimi pod točko IV.B.1.;

| 8. | izkušnje pri redakciji dokumentov (poročil, obvestil, člankov itd.); |
| --- | --- |

8.

izkušnje pri redakciji dokumentov (poročil, obvestil, člankov itd.);

| 9. | izkušnje pri redakciji dokumentov (poročil, obvestil, člankov itd.) v angleščini, francoščini ali nemščini. |
| --- | --- |

9.

izkušnje pri redakciji dokumentov (poročil, obvestil, člankov itd.) v angleščini, francoščini ali nemščini.

Izbirna komisija bo vsako vprašanje v vprašalniku ovrednotila s točkami od 1 do 3, nato bo vsakemu odgovoru z vprašalnika dodelila oceno od 0 do 4. Končna ocena bo izračunana z množenjem ocene vsakega odgovora s točkami ustreznega vprašanja.

Če se v kateri koli fazi postopka ugotovi, da so podatki na obrazcu za prijavo netočni ali jih ne potrjujejo predloženi dokumenti ali ne ustrezajo pogojem tega razpisa, bo kandidat izključen iz postopka.

VII.   REZULTATI IZBIRNEGA POSTOPKA

Rezultati izbirnega postopka bodo objavljeni v uporabniškem računu EPSO posameznega kandidata.

Imena 180 kandidatov, ki bodo ob koncu postopka dosegli najvišje število točk (3) in bodo ustrezali splošnim in posebnim pogojem iz poglavja IV, točki A. in B. razpisa, bodo vpisana v zbirko podatkov in ne bodo objavljena v nobeni drugi obliki. Dostop do zbirke podatkov bo imel Evropski parlament. Zbirka podatkov bo veljavna tri leta od dne, ko bodo kandidati obveščeni o svojih rezultatih.

VIII.   ZAPOSLITEV

Vpis v zbirko podatkov ne zagotavlja zaposlitve.

Če se bo pokazala potreba, bodo kadrovske službe poiskale kandidate v zbirki podatkov in pozvale tiste, katerih kvalifikacije bodo najbolj ustrezale potrebam razpoložljivega mesta.

Ti kandidati bodo nato opravili redakcijski test in razgovor v angleščini, francoščini ali nemščini (jezik 2).

Pozvani kandidati bodo morali predložiti dokazila o izpolnjevanju vseh razpisnih pogojev.

Na podlagi rezultata redakcijskega testa in razgovora bo kandidatu lahko ponujena zaposlitev.

Pogodba bo sestavljena v skladu s členi 3a, 84 in 85 pogojev za zaposlitev drugih uslužbencev Evropske unije.

IX.   POSTOPKI ZA PONOVNO OBRAVNAVO/PRITOŽBO

Kandidat, ki meni, da mu sklep daje podlago za pritožbo, lahko zahteva ponovno obravnavo tega sklepa, vloži pritožbo ali se pritoži Evropskemu varuhu človekovih pravic (4).

| — | Zahteve za ponovno obravnavo

  Vložiti zahtevo za ponovno obravnavo in jo nasloviti:






  — | po elektronski pošti na poštni predal, namenjen postopku:
  ACrecherche@ep.europa.eu |
| --- | --- | --- |

—

Zahteve za ponovno obravnavo

Vložiti zahtevo za ponovno obravnavo in jo nasloviti:

—

po elektronski pošti na poštni predal, namenjen postopku:

ACrecherche@ep.europa.eu

| — | po faksu na številko: +32 22831717 |
| --- | --- |

—

po faksu na številko: +32 22831717

v roku desetih koledarskih dni od datuma objave rezultatov razpisa v kandidatovem uporabniškem računu EPSO. Odgovor bo kandidatu poslan v najkrajšem možnem roku.

| — | Postopki za pritožbo (ta možnost je na voljo v vseh fazah izbirnega postopka)






  — | Pritožbo na podlagi člena 90(2) kadrovskih predpisov za uradnike Evropske unije je treba nasloviti na:





  M. le Secrétaire général |
| --- | --- | --- |
| Parlement européen |
| Bât. Konrad Adenauer |
| 2929 Luxembourg |
| LUXEMBOURG |

—

Postopki za pritožbo (ta možnost je na voljo v vseh fazah izbirnega postopka)

—

Pritožbo na podlagi člena 90(2) kadrovskih predpisov za uradnike Evropske unije je treba nasloviti na:

M. le Secrétaire général

Parlement européen

Bât. Konrad Adenauer

2929 Luxembourg

LUXEMBOURG

Kandidate opozarjamo, da imajo izbirni odbori široke pristojnosti pri ocenjevanju, da odločajo popolnoma neodvisno in da organ za imenovanje ne more spreminjati njihovih sklepov. Njihove pristojnosti ocenjevanja so predmet nadzora le v primerih očitnih kršitev pravil, ki veljajo za opravljanje njihovega dela. V tem primeru se lahko odločitev komisije izpodbija neposredno pred Sodiščem za uslužbence Evropske unije brez predhodno vložene pritožbe v skladu s členom 90(2) kadrovskih predpisov.

| — | Pritožbo nasloviti na:





  Tribunal de la fonction publique de l'Union européenne |
| --- | --- |
| 2925 Luxembourg |
| LUXEMBOURG, |

—

Pritožbo nasloviti na:

Tribunal de la fonction publique de l'Union européenne

2925 Luxembourg

LUXEMBOURG,

na podlagi člena 270 Pogodbe o delovanju Evropske unije in člena 91 Kadrovskih predpisov.

Pritožba je možna le na odločitve izbirne komisije.

Proti upravnim sklepom, ki ne dopuščajo udeležbe in katerih utemeljitev je neskladnost prijave s pogoji za udeležbo v izbirnem postopku iz točke B.1 razpisa, je možna pritožba pri Sodišču za uslužbence Evropske unije le po tem, ko je predhodno že bila vložena zgoraj opisana pritožba.

Za vložitev pritožbe pri Sodišču za uslužbence Evropske unije je nujno posredovanje odvetnika, pristojnega za delovanje pred sodiščem ene od držav članic Evropske unije ali Evropskega gospodarskega prostora.

Roki iz členov 90 in 91 kadrovskih predpisov (5), ki so predvideni za ti dve vrsti pritožb, začnejo teči od trenutka obvestila o prvotnem sklepu, ki je podlaga za pritožbo, v primeru zahteve za ponovno obravnavo pa od trenutka obvestila s prvotnim odgovorom izbirne komisije.

| — | Pritožbe pri Evropskem varuhu človekovih pravic

  Kot velja za vse državljane Evropske Unije, je treba pritožbo nasloviti na:





  Médiateur européen |
| --- | --- |
| 1, avenue du Président Robert Schuman – BP 403 |
| 67001 Strasbourg CEDEX |
| FRANCE, |

—

Pritožbe pri Evropskem varuhu človekovih pravic

Kot velja za vse državljane Evropske Unije, je treba pritožbo nasloviti na:

Médiateur européen

1, avenue du Président Robert Schuman – BP 403

67001 Strasbourg CEDEX

FRANCE,

v skladu s členom 228(1) Pogodbe o delovanju Evropske unije ter s pogoji iz Sklepa 94/262/ESPJ, ES, Euratom Evropskega parlamenta z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (6).

Kandidate opozarjamo na dejstvo, da vložitev pritožbe pri varuhu človekovih pravic ne vpliva na rok za pritožbe iz člena 91 kadrovskih predpisov za vložitev pritožbe pri Sodišču za uslužbence Evropske unije na podlagi člena 270 Pogodbe o delovanju Evropske Unije.

X.   SPOROČILA

Evropski parlament vas bo obveščal prek vašega uporabniškega računa EPSO ali po elektronski pošti. Za seznanitev s potekom postopka in preverjanje informacij, ki vas zadevajo, morate redno (najmanj dvakrat tedensko) preverjati vaš uporabniški račun EPSO in elektronsko pošto. Če iz tehničnih razlogov ne morete preverjati teh informacij, morate to nemudoma sporočiti na poštni predal, namenjen postopku:

ACrecherche@ep.europa.eu

Na ta elektronski naslov pošljite tudi vsa druga morebitna sporočila v zvezi s postopkom.

Zaradi jasnosti in razumljivosti besedil splošnega značaja in sporočil, naslovljenih kandidatom, ter sporočil s strani kandidatov bo vsaka korespondenca med Evropskim parlamentom in kandidati potekala samo v angleškem, francoskem ali nemškem jeziku.

XI.   PRIMERI IZKLJUČITVE, POVEZANI S PRIJAVO

Evropski parlament si vestno prizadeva upoštevati načelo enakopravne obravnave. Če se torej v kateri koli fazi postopka ugotovi, da ste ustvarili več uporabniških računov EPSO ali vložili več prijav za ta izbirni postopek ali dali napačne informacije, boste izključeni iz izbirnega postopka.

Za vsakršno goljufijo ali poskus goljufije so možne sankcije. Zato vas želimo opozoriti, da institucije zaposlujejo samo moralno popolnoma neoporečne osebe.

XII.   POSEBNE DOLOČBE

Kandidati invalidi ali kandidati, ki bi lahko zaradi posebnega stanja imeli težave pri opravljanju jezikovnega testa ali razgovora, morajo to označiti na predvidenem mestu na prijavnici in posredovati vse koristne informacije, da lahko uprava Parlamenta, če je mogoče, poskrbi za ustrezne ukrepe

---

(1)  Glej Uredbo Sveta (EGS, Euratom, ESPJ) št. 259/68 (UL L 56, 4.3.1968, str. 1), spremenjeno z Uredbo (ES, Euratom) št. 723/2004 (UL L 124, 27.4.2004, str. 1) in nazadnje z Uredbo Evropskega parlamenta in Sveta (EU, Euratom) št. 1023/2013 z dne 22. oktobra 2013, ki spreminja Kadrovske predpise za uradnike in pogoje za zaposlovanje drugih uslužbencev Evropske unije (UL L 287, 29.10.2013, str. 15).

(2)  Uradni jeziki Evropske unije so: angleščina, bolgarščina, češčina, danščina, estonščina, finščina, francoščina, grščina, hrvaščina, irščina, italijanščina, litovščina, latvijščina, madžarščina, malteščina, nemščina, nizozemščina, poljščina, portugalščina, romunščina, slovaščina, slovenščina, španščina in švedščina.

(3)  Če bo več kandidatov prejelo enako število točk kot kandidat na zadnjem mestu, bo komisija na seznam uvrstila vse kandidate z enakim številom točk kot zadnji kandidat.

(4)  Ugovor, pritožba ali pritožba pri Evropskem varuhu človekovih pravic ne prekine dela izbirne komisije.

(5)  Glej Uredbo Sveta (EGS, Euratom, ESPJ) št. 259/68 (UL L 56, 4.3.1968, str. 1), spremenjeno z Uredbo (ES, Euratom) št. 723/2004 (UL L 124, 27.4.2004, str. 1) in nazadnje z Uredbo Evropskega parlamenta in Sveta (EU, Euratom) št. 1023/2013 z dne 22. oktobra 2013, ki spreminja Kadrovske predpise za uradnike in pogoje za zaposlovanje drugih uslužbencev Evropske unije (UL L 287, 29.10.2013, str. 15).

(6)  UL L 113, 4.5.1994, str. 15.

---